31990R1737
L 161/25
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1737/90 НА КОМИСИЯТА
от 26 юни 1990 година
за изменение на Регламент (EИО) № 109/80 относно прилагането на най-нисък размер на възстановяване при износ за определени продукти от секторите на яйцата и птичето месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (EИО) № 2771/75 на Съвета от 29 октомври 1975 г. относно общата организация на пазара на яйца (1), последно изменен с Регламент (EИО) № 1235/89 (2), и по-специално член 9, параграф 3 от него,
като взе предвид Регламент (EИО) № 2777/75 на Съвета от 29 октомври 1975 г. относно общата организация на пазара на птиче месо (3), последно изменен с Регламент (EИО) № 1235/89, и по-специално член 9, параграф 3 от него,
като взе предвид Регламент (EИО) № 2774/75 на Съвета от 29 октомври 1975 г. относно определянето на общи правила за предоставяне на възстановявания при износ на яйца и критериите за фиксиране на сумата на такива възстановявания (4), и по-специално член 7, параграф 2 от него,
като взе предвид Регламент (EИО) № 2779/75 на Съвета от 29 октомври 1975 г. относно определянето на общи правила за предоставяне на възстановявания при износ на птиче месо и критериите за фиксиране на сумата на такива възстановявания (5), и по-специално член 7, параграф 2 от него,
като има предвид, че Регламент (EИО) № 109/80 на Комисията (6) посочва позициите и подпозициите на продукти, за които фактът, че не е фиксирано възстановяване при износа за Съединените аамерикански щати, не се взема под внимание в определени случаи;
като има предвид, че с оглед на настоящите обстоятелства в Германската демократична република и тяхното въздействие върху положението на пазара, не следва да се фиксира никакво възстановяване за яйчни продукти и продукти от птиче месо, изнасяни за тази страна; като има предвид, че фактът, че не е фиксирано възстановяването, не следва да се взема под внимание за целите на определяне на най-ниския размер на предоставеното възстановяване;
като има предвид, че продукти, попадащи под код по КН 1602 39 11, и за които не е фиксирано възстановяване при износа за Съединените американски щати или за Германската демократична република, следва да бъдат добавени към продуктите, посочени в Регламент (EИО) № 109/80;
като има предвид, че член 11, параграф 2 от Регламент (EИО) № 192/75 на Комисията (7) е бил заменен от член 20, параграф 2 от Регламент (EИО) № 3665/87 на Комисията (8);
като има предвид, че мерките, предвидени в настоящия регламент, са в съответствие със становището на Управителния комитет по птичето месо и яйцата,
ПРИЕ НАСТОЯЩИЯ РЕГЛАМЕНТ:
Член 1
Член 1 от Регламент (EИО) № 109/80 се заменя със следния текст:
„Член 1
Фактът, че не е фиксирано никакво възстановяване за продукти, попадащи под кодове по КН 0105 11, 0105 19, 0207 (с изключение на 0207 31, 0207 39 90 и 0207 50), 0407, 0408 и 1602 39 11, и които се изнасят за Съединените американски щати или за Германската демократична република, не се взема под внимание:
-
при определяне на най-ниския размер на възстановяване за целите на член 20, параграф 2 от Регламент (EИО) № 3665/87 на Комисията (9),
-
при прилагането на член 4, параграф 7 и член 5, параграф 3 от Регламент (EИО) № 565/80 на Съвета (10).
Член 2
Настоящият регламент влиза в сила в деня на публикуването му в Официален вестник на Европейските общности.
Той се прилага от 2 юни 1990 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 юни 1990 година.